stanford-oval/wikipedia huggingface dataset:
Sabotage (שיר של ג'וג'ו)
הערות שוליים

↑  ג'וג'ו, צ'יקה, דן וילסון, דילן וויגינס, מרטין מקיני, מרנה בישוטי, מייקל סוניר יו
1 2 3  Sabotage (LIVE Acoustic) - Single by JoJo, Apple Music (באנגלית)
↑  Chart Search, Billboard
↑  JoJo (Ft. CHIKA) – Sabotage (באנגלית), נבדק ב-2020-05-05
↑  JoJo - Sabotage (feat. CHIKA) [Official Music Video]
↑  Sabotage (feat. CHIKA), נבדק ב-2020-05-05
↑  Jojo connects with CHIKA on “Sabotage”, The FADER (באנגלית)
↑  JoJo Grabs Chika For New Track "Sabotage", HotNewHipHop (באנגלית)
↑  Tyler Schmitt, Listen to JoJo's simmering new single 'Sabotage', Variance Magazine (באנגלית)
↑  JoJo's 'Sabotage' Featuring CHIKA: Listen, Billboard, ‏2019-10-25
↑  Madeline Roth, JoJo's 'Sabotage' Is For Anyone Who Knows They've Screwed Up Relationships, MTV News (באנגלית)
↑  Bianca Betancourt, JoJo Says It's "Ridiculous" to Write Her Off, Teen Vogue (באנגלית)
↑  JoJo Teams Up With CHIKA For Soulful “Sabotage”, idolator, ‏2019-12-04
↑  thomasbleach, SINGLE REVIEW: JOJO feat. Chika – Sabotage, ThomasBleach, ‏2019-10-26 (באנגלית)
| ג'וג'ו |
| --- | --- | --- |
| אלבומי אולפן | JoJo • The High Road • Mad Love • Good to Know • December Baby |  |
| מיני-אלבומים | LoveJo • III • LoveJo2 |  |
| מהדורות מחודשות | JoJo (2018) • The High Road (2018) |  |
| מיקסטייפים | Agápē • Can't Take That Away from Me |  |
| אלבומי רמיקס | Good To Know (Acoustic) |  |
| סינגלים | "Leave (Get Out)" • "Baby It's You" • "Not That Kinda Girl" • "Too Little Too Late" • "How to Touch a Girl" • "Anything" • "Disaster" • "Demonstrate" • "When Love Hurts" • "Fuck Apologies" • "FAB" • "Joanna" • "Sabotage" • "Man" • "Damage Is Done" |  |
| סינגלים שיווקים | "Back and Forth" • "Coming for You" • "Beautiful Girls Reply" • "In the Dark" • "Boy Without a Heart" • "Sexy to Me" • "Demonstrate" • "We Get By" • "Andre" • "Say Love" • "Save My Soul" • "Mad Love" • "Music" • "Wonder Woman" • "Lonely Hearts" • "Comeback" • "Small Things" • "Think About You" |  |
| התארחות בסינגלים | "Come Together Now" • "Sucks to Be You" • "Recognize" • "Say So" • "It Don't Matter" |  |
| סיבובי הופעות | The High Road Tour • Then & Now Concert Tour • Pinktober • The Agápē Tour • I Am JoJo Tour • Mad Love Tour • Leaks, Covers and Mixtapes Tour • Good to Know Tour |  |
STS-51-I

STS-51-I, הייתה המשימה ה-20 בתוכנית מעבורות החלל של נאס"א, והמשימה השישית של מעבורת החלל דיסקברי.
צוות

מפקד המשימה: ג'ו אנגל
טייס: ריצ'רד קובי
מומחה למשימה: ג'יימס ואן הופטן (James D. A. van Hoften)
מומחה למשימה: ג'ון לאונג' (John M. Lounge)
מומחה למשימה: ויליאם פישר (William F. Fisher)
המשימה

ב-24 באוגוסט 1985 ניצבה הדיסקברי מוכנה להמריא למשימתה השישית, והמשימה ה-20 בתוכנית מעבורות החלל של נאס"א. שיגור זה נדחה ל-25 באוגוסט (למחרת) בגלל תנאי מזג האוויר. למחרת, שוב נדחה השיגור, הפעם בגלל אי תפקודו של מחשב הגיבוי במעבורת. ב-27 באוגוסט 1985, לאחר שתי דחיות, שוגרה המעבורת בהצלחה.
מטרתה הראשונית של משימת STS-51-I הייתה להציב שלושה לווייני תקשורת, ולתקן את לוויין ה-IV-3 שהוכנס למסלולו במשימת STS-41-D באפריל 1985.
שלושת הלוויינים כללו את לוויין תקשורת של חברה אופטוס מאוסטרליה, ASC-l שהופעל על ידי American Satellite Co ולוויין IV-4 של משרד ההגנה האמריקאי.
ביום השיגור הוכנסו שני הלוויינים של אוסטרליה ו-American Satellite Co למסלול. הלוויין השלישי הוכנס למסלול למחרת.
ביום החמישי למשימה שני האסטרונאוטים פישר וואן הופטן החלו לתקן את IV-3 ולהכניסו למסלול מחדש.
הדיסקברי נחתה במסלול המראה 23 בבסיס חיל האוויר האמריקאי בשעה 6:16 בבוקר, לפי שעון מערב ארצות הברית.
ראו גם

משימות מעבורות החלל
Renesas

| --- | --- |

 נתונים כלליים
 בורסה:  הבורסה לניירות ערך בטוקיו (6723) 
 תקופת הפעילות:  2010–הווה (כ־14 שנים) 
 חברות בנות:  Renesas Electronics (United Kingdom)  Renesas Electronics (United States)  Altium Limited 
 מיקום המטה:  טוקיו 
 ענפי תעשייה:  תעשיית המוליכים למחצה 
 מוצרים עיקריים:  מיקרו-בקר 
 עובדים:  21,204 
  
 www.renesas.com
 
Renesas או בשמה המלא: Renesas Electronics Corporation (ביפנית: ルネサス エレクトロニクス株式会社, מבוטא: "רנסאסו ארקטורוניקוסו קובישיקי גאישה") היא יצרנית מוליכים למחצה יפנית שבסיסה בטוקיו, יפן. נקראה בתחילה (2002) Renesas Technology, והייתה הישות המאוחדת של יחידות השבבים של היטאצ'י ומיצובישי למעט את פעילות ה-DRAM שלהם, שאליה התמזגה NEC אלקטרוניקה בשנת 2010, מה שגרם לשינוי קל בשם החברה ובלוגו כפי שהם כיום.
בין שנות האלפיים לתחילת שנות ה-2010, Renesas הייתה אחת משש חברות המוליכים למחצה הגדולות בעולם. נכון לשנת 2014, היא הייתה יצרנית המוליכים למחצה לרכב הגדולה בעולם, ויצרנית המיקרו-בקרים הגדולה בעולם. לחברה יש גם נוכחות בשווקים של מעגלים משולבים אנלוגיים ומעורבים-אותות, התקני זיכרון ו-SoCs.
המותג Renesas מבוסס על ראשי התיבות " Renaissance Semiconductor for Advanced Solutions".
מוצרים

ההיצע של Renesas Electronics כולל:
Microcontrollers: RL78, RA, RX, Synergy, RE R8C, H8, 78K,
Microprocessors: SuperH, R32C / M32C/ M16C, V850, M32R,RH850 etc. and the RZ family built on the ARM architecture)
System LSIs (System on a Chip e.g. R-Car)
Analog and Power Management ICs
Memory
Optoelectronics
RF Devices
Sensors
Software and Tools
Aerospace and Harsh Environment ICs
Timing and Logic ICs
Discrete Power
Wireless Power
ASICs
הערות שוליים

1 2  "Hitachi and Mitsubishi Combine to form Renesas Technology, the World's Largest Microcontroller Company!". Microcontroller.com. 1 אפר' 2003. נבדק ב-2021-01-16. {{cite web}}:  (עזרה)
↑  "NEC Electronics and Renesas agree on merger". The Financial Times.
↑  "Evertiq - Top25: Semiconductor suppliers in 2010". evertiq.com (באנגלית). נבדק ב-2021-01-17.
↑  Lee, Se Young. "Better late than never? Samsung IT arms push into autos". Reuters. נבדק ב-10 בדצמבר 2015. {{cite web}}:  (עזרה)
| --- | --- |
בקרת זהויות :  ISNI: 0000 0004 0396 7866  VIAF: 257650224   WorldCat (עם VIAF): 257650224
STS-55

STS-55 הייתה המשימה ה-14 של הקולומביה וה-55  בתוכנית מעבורות החלל של נאס"א ששוגרה ב-26 באפריל 1993 ונמשכה קרוב לעשרה ימים. המטרה העיקרית הייתה ביצוע מחקרים בעזרת מערכת Spacelab D-2 הגרמנית.
צוות

מפקד המשימה: ארצות הברית סטיבן נגל
טייס: ארצות הברית טרנס הנריקס
מומחה למשימה: ארצות הברית ג'רי רוס (Jerry L. Ross)
מומחה למשימה: ארצות הברית צ'ארלס פרקורט
מומחה למשימה: ארצות הברית ברנרד האריס (Bernard A. Harris Jr.)
מומחה מטען: גרמניה אולריך וולטר (Ulrich Walter)
מומחה מטען: גרמניה האנס שלגל (Hans Schlegel)
תיאור המשימה

בהתאם לתכנון שיגור המעבורת היה צריך להתבצע ב-22 במרץ. 3 שניות לפני השיגור רצף השיגור הופסק בעקבות גילוי בעיה טכנית. לאחר החלפת החלקים הפגומים השיגור הועבר ל-24 באפריל אך נדחה. 
מעבורת החלל קולומביה שוגרה מכן שיגור 39A במרכז החלל קנדי ב-26 באפריל 1993. הצוות היה אמור לבצע מחקרים בעזרת מערכת Spacelab D-2 הגרמנית. זה היה המשך של ניצול מערכת Spacelab D-1 בטיסת STS-61-A בשנת 1985. המערכת נבנתה על ידי המרכז הגרמני לחקר החלל ומספר מדינות תרמו להגדרת המחקרים. הצוות חולק ל-2 משמרות ועבד 24 שעות. חלק מהמחקרים היו המשך של מחקרים שבוצעו ב-Spacelab D-1 והיתר היו מחקרים חדשים. בסך הכל בוצעו 88 ניסויים בתחום פיזיקת נוזלים, תורת החומרים, מדעי החיים וטכנולוגיה. מעזרת המערכת צוות מרכז הבקרה בגרמניה לכד עצם שהיה בחלל בקרבת המעבורת.
הנחיתה בוצע ב-6 במאי במסלול נחיתה מס' 22 בבסיס חיל האוויר אדוארדס.
במהלך הטיסה מעבורת החלל קולומביה השלימה 100 ימים של טיסת בחלל.
ראו גם

משימות מעבורות החלל
1737

שנת 1737 היא השנה ה-37 במאה ה-18. זוהי שנה רגילה, שאורכה 365 ימים. 1 בינואר 1737 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

הוצאת הספר שו"ת מהר"י באסן בקושטאנדינה
נולדו

12 בינואר – ג'ון הנקוק, מהאבות המייסדים של ארצות הברית ומושל מסצ'וסטס (נפטר ב-1793)
29 בינואר – תומאס פיין, פוליטיקאי והוגה דעות אנגלי (נפטר ב-1809)
27 באפריל – אדוארד גיבון, היסטוריון אנגלי (נפטר ב-1794)
5 באוגוסט – יוהאן פרידריך שטרואנזה, רפורמטור גרמני-דני (הוצא להורג ב-1772)
9 בספטמבר – לואיג'י גלווני, רופא ופיזיקאי איטלקי (נפטר ב-1798)
נפטרו

26 במרץ – וחטנג השישי, הוואלי של ממלכת כארתלי הגאורגית (נולד ב-1675)
20 בנובמבר – קרולינה, מרקיזת ברנדנבורג-אנסבך, רעייתו של ג'ורג' השני, מלך בריטניה (נולדה ב-1683)
ראו גם

ילידי 1737‎
נפטרים ב-1737‎
Hannah Montana (פסקול)

Hannah Montana (בעברית: האנה מונטנה) הוא אלבום הפסקול לעונה הראשונה של סדרת הטלוויזיה האנה מונטנה, שיצא לאור ב-24 באוקטובר 2006 תחת הוצאת וולט דיסני רקורדס. התוכנית עצמה שודרה לראשונה בערוץ דיסני ב-24 במרץ 2006; לאחר שהפכה להצלחה מסחרית מיידית, הפקת הפסקול שלה החלה בחודש שלאחר מכן. שמונה משלושה עשר שיריו מבוצעים על ידי השחקנית הראשית של הסדרה מיילי סיירוס, ונזקפים לזכותה של דמותה - האנה מונטנה. הלהקות דה קליק פייב, אוורלייף, B5 והזמר ג'סי מקרטני מבצעים כל אחד שיר אחד, בעוד שדואט בין סיירוס לאביה בילי ריי סיירוס נכלל כשיר האחרון. הפסקול יצא לאור במהדורה מיוחדת הכוללת שני דיסקים ב-20 במרץ 2007. הפסקול זכה לקידום במהלך סיבוב ההופעות "The Party's Just Begun Tour" של בנות הצ'יטה בו סיירוס שימשה כמופע חימום, ובסיבוב ההופעות "Best of Both Worlds Tour". הפסקול הוא בעיקר תקליט פופ רוק בעל השפעות נוספות מסגנונות פופ, פופ פאנק וקאנטרי פופ. הנושאים הליריים סובבים בעיקר סביב "כוח נשי", רומנטיקה של בני נוער והחיים הכפולים שחייה דמותה של סיירוס בתוכנית.
הפסקול קיבל לרוב ביקורות חיוביות מצד מבקרי המוזיקה, שהעריכו את הפקתו הכללית. הוא הופיע לראשונה במקום הראשון בבילבורד 200 בארצות הברית עם מכירות של 286,000 עותקים בשבוע הראשון. בכך הוא הפך לאלבום הראשון של סיירוס שהגיע למקום הראשון במצעד, לפסקול הטלוויזיה הראשון שהגיע לראש במצעד, ולפסקול הרביעי של חברת וולט דיסני שהופיע לראשונה בעשירייה הפותחת של המצעד. האלבום מאז הגיע למעמד פלטינה משולשת על ידי איגוד תעשיית ההקלטות האמריקאי (RIAA), לאחר שהגיע על לשלושה מיליון עותקים בארצות הברית. הפסקול הגיע להצלחה מתונה במצעדי פזמונים בינלאומיים, לאחר שהגיע לטופ עשרים במדינות אוסטריה, קנדה, נורווגיה וספרד.
שיר הנושא של הסדרה "The Best of Both Worlds" יצא לאור כסינגל הראשי של הפסקול ב-28 במרץ 2006 בשווקים הדיגיטליים ובהמשך כסינגל בפורמט תקליטור. הוא הגיע למקום ה-92 במצעד בילבורד הוט 100. "Who Said" יצא כסינגל השני מהאלבום בפלטפורמות דיגיטליות והגיע למקום ה-83 בארצות הברית. "Rockin Around the Christmas Tree", ממהדורת החג של האלבום, יצא כסינגל השלישי ב-16 באוקטובר 2007 בפורמט הורדה דיגיטלית. "The Other Side of Me" יצא לאור כסינגל הרביעי והאחרון מהאלבום באייטונס והגיע למקום 84 בארצות הברית ב-10 בפברואר 2009.
רקע והרכב האלבום

במהלך הפקת העונה הראשונה של האנה מונטנה, סיירוס אמרה כי כרגע הם מתמקדים בשיפור הסדרה ככל האפשר, אולם הקלטת פסקול עבורה הייתה תוכנית סבירה לעתיד. הסדרה עצמה שודרה לראשונה בערוץ דיסני ב-24 במרץ 2006, והפכה להצלחה מסחרית מיידית; עם 5.4 מיליון צופים, פרק הפיילוט היה לפרק הנצפה ביותר של הערוץ באותה התקופה. בחודש שלאחר מכן דווח כי פסקול נלווה ואלבום הבכורה של סיירוס החלו שניהם בהפקה, כשהראשון היה אמור לצאת במהלך סתיו 2006. תוכניות אלה היו צפויות לנצל את מאמצי הקידום שנעשו בעבר עבור הילרי דאף, שעברה בהצלחה מהדמות הראשית של סדרת הטלוויזיה ליזי מקגוויר לקריירה בתעשיית המוזיקה בתחילת שנות האלפיים.
בסדרה מגלמת סיירוס את הדמות מיילי סטיוארט, נערה שחיה חיים כפולים סודיים בתור כוכבת הפופ האנה מונטנה. היא הצהירה כי ”רוב השירים בעונה הראשונה משקפים את הסדרה, כשמיילי או האנה דואגות שהשניה לא תיתפס”, וטענה כי השירים סיפקו למפיקי הסדרה את ההזדמנות ”לוודא שכולם מבינים את הדמויות”. לשם השוואה, סיירוס תיארה שירים מאוחרים יותר שהופיעו בסדרה כ"מדברים יותר למעריצים". האלבום משלב אלמנטים של טין פופ, פופ רוק ופופ קאנטרי. סיירוס מבצעת שמונה מתוך שלוש עשרה השירים באלבום, אשר עומדים לזכותה של האנה מונטנה. שיריה "The Best of Both Worlds" ו"This Is the Life" מתארים את החיים הכפולים שמקיימת דמותו של סיירוס, ואילו "If We Were a Movie" ו"I Got Nerve" בהתאמה מתייחסים לתשוקה רומנטית ול"כוח נשי".
השיר "Pop Princess" מאת להקת דה קליק פייב תואר באתר AllMusic כ”[שיר] פאוור פופ נוצץ”; אותה הביקורת אפיינה את השיר "Find Yourself in You" מאת להקת אוורלייף כ”התבנית לפופ הרוקרי של האנה”. מאוחר יותר יצא לאור הפסקול במהדורה מחודשת של שני דיסקים, שכללה את השיר "Nobody's Perfect", שהופיע מאוחר יותר בפסקול הבא Hannah Montana 2: Meet Miley Cyrus.
סינגלים

שיר הנושא של הסדרה "The Best of Both Worlds " יצא לאור כסינגל היחיד של האנה מונטנה ב-28 במרץ 2006; הוא הגיע למקום 92 בבילבורד הוט 100 בארצות הברית. למרות שלא הפיק סינגלים רשמיים נוספים, כמה שירים מהפסקול נכנסו למצעדים בארצות הברית.
אחריו הגיע "I Got Nerve" שהגיע למקום 67. "Pumpin' Up the Party", "Who Said" ו-"The Other Side of Me" בהתאמה הגיעו למקומות ה-81, 83 וה-84, בעוד "Just Like You" הגיע למקום 99. לאחר הוצאת המהדורה המחודשת, "Nobody's Perfect" הגיע למקום ה-27 בבילבורד הוט 100.
קידום

ההופעות החיות הראשונות של סיירוס היו במהלך סיבוב ההופעות של בנות הצ'יטה בשנים 2006 ו-2007. היא הופיעה בתפקיד האנה מונטנה, ושימשה כמופע חימום "מתחלף" במקום הזמרות ונסה הדג'נס, ג'ורדן פרויט והלהקות אברלייף וטי-סקוואד. מאוחר יותר סיירוס יצאה לסיבוב ההופעות "Best of Both Worlds Tour" בשנים 2007 ו-2008. סיבוב ההופעות שימש בעיקר ככלי פרסומי לקידום האלבום Hannah Montana 2: Meet Miley Cyrus; עם זאת, "Just Like You", "Pumpin 'Up the Party", "I Got Nerve" ו-"The Best of Two Worlds" מהפסקול המקורי נכללו ברשימת השירים שבוצעו בהופעות. סיבוב ההופעות הוכיח את עצמו כמוצלח מבחינה מסחרית, לאחר שהגיע לרווח של 54 מיליון דולר, ואילו העיבוד הקולנועי שלו בשנת 2008 האנה מונטנה ומיילי סיירוס: מופע הטוב שבשני העולמות הרוויח 63 מיליון דולר. האחרון יצא לאור כסט CD/DVD בלעדי בהצפת חברת וולמארט, ששמו Best of Both Worlds Concert, בחודש מרץ 2008.
תגובות וביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 66/100
ציוני ביקורות
מקור: ציון
AllMusic: 
Common Sense Media: 
אנטרטיינמנט ויקלי: C-
msn מיוזיק: 
נייט רידר: 
הפסקול קיבל ביקורות חיוביות בדרך כלל מצד מבקרי המוזיקה, שהעריכו את הפקתו הכוללת. באתר AllMusic, הת'ר פארס נהנתה מההגשה של סיירוס של ”שירים חמודים וכתובים היטב”, והוסיפה כי הפרויקט הכללי היה ”מתוק, חלומי ממש, [ו]מקסים לחלוטין”. ג'ניפר אקסמן מ-Common Sense Media שיתפה ביקורת דומה, והעריכה את ה”מסרים [ה]אופטימיים של [ה]כוח [ה]נשי” שלו וכתבה על השיר "I Learned from You" שהוא שיר בולט בשל המילים המעוררות השראה שלו ("למדתי ממך שאני לא מתפוררת/ למדתי ממך שכוח הוא משהו שאתה בוחר/.../ אין שאלה שזה לקח שלמדתי ממך"). MSN מיוזיק העניק לאלבום 3.5 מתוך 5 כוכבים, והגדיר אותו כ"אלבום חיוני". עם זאת, כריס וילמן כתב ביקורת פחות אוהדת, והעיר כי סיירוס נראתה ”מחקה את אבריל, אשלי ובריטני בו זמנית”, והרגיש כי הרעיון לנהל חיים כפולים הוא ”פנטזיה נחמדה לברנג'לינה, אבל מוזרה [כדי לדחוף אותה] לילדות קטנות.”
הצלחה מסחרית

במהלך שבוע ה-25 באוקטובר, תחזיות המכירה הראשוניות זיהו את הפסקול, The Black Parade של להקת My Chemical Romance, ו-Once Again מאת ג'ון לג'נד כתקליטים הסבירים ביותר שיגיעו למקום הראשון בבילבורד 200. ב-1 בנובמבר הופיע הפסקול לראשונה במקום הראשון עם מכירות של 286,000 עותקים בשבוע הראשון לצאתו. בכך, התקליט הפך לפסקול הטלוויזיה הראשון שהופיע בראש המצעד ולפסקול הרביעי של חברת וולט דיסני שהופיע לראשונה בעשירייה הפותחת במצעד. הוא נותר במקום הראשון בשבוע שלאחר מכן עם מכירות של 203,000 עותקים. יתר על כן, הפסקול הפך לראשון מבין חמישה אלבומיה של סיירוס שהגיעו למקום הראשון בארצות הברית, אחריו הגיעו Hannah Montana 2: Meet Miley Cyrus, Breakout ו-Bangerz. בסופו של דבר הוא הגיע לתואר פלטינה משולשת על ידי איגוד תעשיית ההקלטות האמריקאי (RIAA). נכון לינואר 2014, הפסקול מכר 3,736,000 עותקים בארצות הברית, והפך לפסקול הטלוויזיה השני הנמכר ביותר אחרי High School Musical עם 4,878,000 עותקים שנמכרו. בינלאומית, הפסקול זכה להצלחה מתונה במצעדי פזמונים לאומיים. הוא הגיע למקום 10 במצעד האלבומים הקנדיים, והגיע למעמד זהב על ידי איגוד תעשיית ההקלטות הקנדי. הוא הגיע למקום 23 במצעד האלבומים המקסיקני, שם הגיע מאוחר למעמד אלבום זהב. באירופה, הפסקול הגיע למקום 14 במצעד הספרדי. בנוסף, הוא קיבל תואר של אלבום זהב בבריטניה. נכון לשנת 2014, הפסקול מכר 3.74 מיליון מיליון עותקים בארצות הברית.
מיקומי שיא

|   ‏‏‏  מצעדים שבועיים (2006–2008)> מדינה |   ‏‏‏  מצעדים שבועיים (2006–2008)> מצעד |   ‏‏‏  מצעדים שבועיים (2006–2008)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 14 |
|  אוסטרליה | מצעד האלבומים האוסטרלי | 35 |
|  ארצות הברית | בילבורד 200 | 1 |
|  ארצות הברית | אלבומי הפסקול | 1 |
|  דנמרק | היטליסטן | 23 |
|  מקסיקו | טופ 100 – מקסיקו | 23 |
|  נורווגיה | VG-lista | 11 |
|  ניו זילנד | המצעד הניו זילנדי הרשמי | 22 |
|  ספרד | PROMUSICAE | 14 |
|  צרפת | SNEP | 122 |
|  קנדה | מצעד האלבומים הקנדי | 10 |
|   ‏‏‏  מצעדים שנתיים (2006)> מדינה |   ‏‏‏  מצעדים שנתיים (2006)> מצעד |   ‏‏‏  מצעדים שנתיים (2006)> מיקום שיא |
| --- | --- | --- |
|  ארצות הברית | בילבורד 200 | 91 |
|  ארצות הברית | אלבומי הפסקול | 6 |
|   ‏‏‏  מצעדים שנתיים (2007)> מדינה |   ‏‏‏  מצעדים שנתיים (2007)> מצעד |   ‏‏‏  מצעדים שנתיים (2007)> מיקום שיא |
| --- | --- | --- |
|  ארצות הברית | בילבורד 200 | 4 |
|  ארצות הברית | אלבומי הפסקול | 1 |
|   ‏‏‏  מצעדים שנתיים (2008)> מדינה |   ‏‏‏  מצעדים שנתיים (2008)> מצעד |   ‏‏‏  מצעדים שנתיים (2008)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 70 |
|  ארצות הברית | בילבורד 200 | 71 |
|  ארצות הברית | אלבומי הפסקול | 8 |
מכירות ואישורים

| מדינה | תואר | עותקים | מקור |
| --- | --- | --- | --- |
| ארגנטינה (CAPIF) | פלטינה | 40,000 |  |
| ארצות הברית (RIAA) |  פלטינה x3 | 3,000,000 |  |
| ברזיל (Pro-Música Brasil) | זהב | 30,000 |  |
| בריטניה (BPI) | זהב | 100,000 |  |
| מקסיקו (AMPROFON) | זהב | 50,000 |  |
| קנדה (Music Canada) | זהב | 50,000 |  |
היסטוריית יציאות לאור

| מדינה | תאריך | גרסה | פורמט | חברת לקיטים | מקור |
| --- | --- | --- | --- | --- | --- |
| ארצות הברית | 24 באוקטובר 2006 | רגילה | תקליטור והורדה דיגיטלית | וולט דיסני |  |
| הממלכה המאוחדת | 20 בנובמבר 2006 | רגילה | תקליטור והורדה דיגיטלית | וולט דיסני |  |
| ארצות הברית | 20 במרץ 2007 | מהדורה מיוחדת | CD | וולט דיסני |  |
STS-56

STS-56 הייתה המשימה ה-16 של הדיסקברי וה-54 בתוכנית מעבורות החלל של נאס"א ששוגרה ב-8 באפריל 1993 ונמשכה קרוב לתשעה ימים. המשימה התרכזה במחקרים בתחום חקר כדור הארץ והשמש.
צוות

מפקד המשימה: קנת קמרון
טייס: סטפן אוסוולד
מומחה למשימה: ארצות הבריתבריטניה מייקל פול
מומחה למשימה: קנת קוקרל
מומחה למשימה: אלן אוצ'ואה
תיאור המשימה

מעבורת החלל דיסקברי שוגרה מכן שיגור 39B במרכז החלל קנדי ב-8 באפריל 1993. המטען הראשי הייתה מערכת Atmospheric Laboratory for Applications and Science-2 (ATLAS-2) שהייתה מיועדת לחקר אטמוספירה. ב-11 באפריל היה שימוש בקנדארם לשחרור מערכת SPARTAN-201. בעזרת מערכת זו היה ניתן לבצע חקר רוח השמש עטרה של השמש. המערכת הוחזרה לתא המטען ב-13 באפריל. בנוסף לכך בוצעו מחקרים נוספים בתחום הרפואה והשפעת חוסר משקל על תפקוד חברי הצוות.
במהלך הטיסה בוצע שיחת רדיו עם צוות שהיה בתחנת החלל מיר.
המעבורת נחתה במסלול נחיתה מס' 33 במרכז החלל קנדי ב-17 באפריל.
ראו גם

משימות מעבורות החלל
STS-53

STS-53 הייתה המשימה ה-15 של דיסקברי וה-52 בתוכנית מעבורות החלל של נאס"א ששוגרה ב-2 בדצמבר 1992 ונמשכה קרוב לשבעה ימים. המשימה פעלה בעיקר לפי תוכנית מחלקת ההגנה של ארצות הברית.
צוות

מפקד המשימה: דייוויד ווקר
טייס: רוברט קאבאנה
מומחה למשימה: גיון בלופורד (Guion S. Bluford)
מומחה למשימה: ג'יימס ווס (James S. Voss)
מומחה למשימה: מייקל קליפורד (Michael R. Clifford)
תיאור המשימה

המעבורת שוגרה ב-2 בדצמבר 1992 מכן שיגור 39A במרכז החלל קנדי. בנוסף למשימות שהיו סודיות ובוצעו לפי תוכנית מחלקת ההגנה של ארצות הברית בוצעו מספר פעילויות נוספות. שוחרר למסלול לוויין תקשורת USA-89 שהיה חלק של רשת תקשורת SDS. בנוסף לכך צוות שחרר מערכת ODERACS שהיית המיועדת לכיול מערכות מכ"ם לגילוי שרידי לוויינים ישנים. כמו כן בוצעו פעילויות בתחום חקר חוסר משקל וביולוגיה. צוות ביצע מספר צילומים בעזרת מצלמה דיגיטלית שנבנתה בנאס"א.
המעבורת נחתה ב-9 בדצמבר במסלול נחיתה 22 בבסיס חיל האוויר אדוארדס.
ראו גם

משימות מעבורות החלל
Replay (שיר של זנדאיה)

Replay הוא שיר של הזמרת האמריקאית זנדאיה מתוך אלבום האולפן הראשון שלה, Zendaya. השיר יצא לאור ב-16 ביולי 2013, כסינגל המוביל מהאלבום תחת הוצאת הוליווד רקורדס. השיר נכתב על ידי זנדאיה בשיתוף עם מיק שולץ, טיפאני פרד ופול פאמוס והפקת השיר נעשתה על ידי מיק שולץ. מבחינה מוזיקלית, "Replay" הוא שיר אלקטרו-R&B.
הביקורות לשיר היו חיוביות; מבקרים רבים שיבחו את הפקתו. השיר הגיע למקום ה-40 במצעד הבילבורד הוט 100 של ארצות הברית. הוא זכה לתואר פלטינה על ידי איגוד תעשיית ההקלטות האמריקאי (RIAA). השיר גם הופיע במצעדים באוסטרליה, שם הגיע לעשירייה הפותחת, ניו זילנד, קנדה ופלנדריה (בלגיה).
וידאו קליפ נלווה צולם ב-1 ביוני 2013 בלוס אנג'לס ובוים על ידי קולין טילי; הקליפ שודר לראשונה בערוץ דיסני ב-15 באוגוסט 2013, ומאוחר יותר באותו יום בערוץ הVevo החדש של זנדאיה. הוא נוצר בהשראת הווידאו קליפ של ג'נט ג'קסון, "The Pleasure Principle", המתייחס לקליפ במספר סצנות. כדי לקדם את השיר, זנדאיה ביצעה אותו במופע של אלן דג'נרס וכללה אותו כחלק מסיבוב ההופעות הראשון שלה.
מיקומי שיא

|   ‏‏‏  מצעדים ודירוגים (2013–2014)> מדינה |   ‏‏‏  מצעדים ודירוגים (2013–2014)> מצעד |   ‏‏‏  מצעדים ודירוגים (2013–2014)> מיקום שיא |   ‏‏‏  מצעדים ודירוגים (2013–2014)>  |
| --- | --- | --- | --- |
|  אוסטרליה | מצעד הסינגלים האוסטרלי | 8 |  |
|  ארצות הברית | בילבורד הוט 100 | 40 |  |
|  ארצות הברית | מצעד שירי הדאנס קלאב | 3 |  |
|  ארצות הברית | מיינסטרים טופ 40 | 20 |  |
|  ניו זילנד | המצעד הניו זילנדי הרשמי | 18 |  |
|  פלנדריה | אולטראטופ 50 | 89 |  |
|  קנדה | קנדה הוט 100 | 83 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 43 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  אוסטרליה | מצעד הסינגלים האוסטרלי | 96 |  |
נתוני מכירות

| מדינה | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | פלטינה | 1,200,000 |
הערות שוליים

↑  מיק שולץ, טיפאני פרד, פול "פאמוס" פאמוס, זנדאיה
↑  שולץ, פרד (מפיק ווקאלי), אג'אי ג'קסון (מפיק ווקאלי), שלטון (מפיק ווקאלי)
↑  2014 Accreds.pdf, Dropbox (באנגלית)
↑  Gold & Platinum, RIAA (באנגלית אמריקאית)
↑  HITS Daily Double, HITS Daily Double (באנגלית)
| --- | --- |
בקרת זהויות :  MusicBrainz release group: 60c54bd6-87ab-47b1-848a-3b9088633fd4
Overprotected

Overprotected (בעברית: מוגנת יתר על המידה) הוא שיר פופ-דאנס של הזמרת האמריקאית בריטני ספירס, מתוך אלבומה Britney. השיר היה לסינגל השני של ספירס באירופה ואוסטרליה ויצא בגרסת מיקס של המפיק "דארק צ'יילד" כסינגל שלישי בארצות הברית.
השיר הופק על ידי צמד המפיקים מקס מרטין ורמי, אך גרסת המיקס הופקה על ידי רונד ג'קינס, הידוע גם כ"דארק צ'יילד". השיר מדבר על כך שספירס צריכה לגלות בעצמה מי היא, מה היא רוצה לעשות ולא צריכה את ההגנה שמסביבה.
בשנת 2003, ספירס הייתה מועמדת לקבלת פרס גראמי בקטגוריה "Best Female Pop Vocal Performance" בזכות השיר.
מידע

בעולם, הסינגל בגרסתו המקורית הצליח להיכנס לעשרים המובילים במצעדי הפזמונים, ובבריטניה למקום החמישי, ושבוע לאחר מכן קפץ למקום הרביעי. עד היום, הסינגל מכר 140,000 עותקים בבריטניה ו-2 מיליון עותקים ברחבי העולם.
וידאו קליפ

לאור פיצולי הסינגלים בין הארצות, כל ארץ קיבלה קליפ משלה. בסך-הכל, לשיר צולמו שלושה קליפים. הראשון, הוא לגרסה המקורית לשיר, השני היה לגרסת המיקס והשלישי היה קליפ לקידום סרטה הראשון של ספירס, "קרוסרודס".
וידאו קליפ > הגרסה המקורית

הקליפ לגרסה המקורית של השיר בוים על ידי בילי וודרוף, (אשר ביים גם את הקליפ לסינגל "Born to Make You Happy") והכוריאוגרף שהמציא את הצעדים הוא בריאן פרידמן.
הקליפ נפתח עם צלמים המקיפים את ספירס ושואלים אותה שאלות, והיא עוזבת את המקום. באותו זמן נשמעים צלילים מתוך השיר "Bombastic Love" אשר נמצא באלבום Britney. לבסוף, ספירס מגיעה למחסן נטוש ומתחילה לרקוד לצלילי השיר, לאחר מכן באים מעריצים ומתחילים לרקוד איתה. בסצנות אחרות, נראית ספירס בחדר המלא בפוסטרים שלה וקירותיו סוגרים עליה.
וידאו קליפ > גרסת קרוסרודס

בקליפ זה, רואים את ספירס שרה על במה את השיר, ולפעמים, מראים חלקים מהסרט.
וידאו קליפ > דארקצ'יילד רמיקס

את הקליפ לגרסת המיקס ביים כריס אפלבאום, וגם בגרסה זו הכוריאוגרף שהמציא את הריקודים הוא בריאן פרידמן.
הקליפ מתחיל כאשר ספירס נראית בבית מלון וצופה בחדשות, בהן מסוקר סיפור נוסף אודות ספירס. לאחר מכן, נראית ספירס יוצאת עם חברות מבית המלון, ומתחילות לרקוד. לקראת סוף השיר, ספירס וחברותיה מתחילות לרקוד בגשם, ובסוף הקליפ מתגלה כי הדיווח בחדשות היה למעשה הודעה ש"ספירס נמצאה רוקדת בגשם עם חברות".
גרסת המיקס של דארק צ'יילד הגיעה רק למקום ה-86 במצעד הבילבורד בארצות הברית, בעקבות השמעות נמוכות בתחנות הרדיו האמריקאיות, אשר כמעט והתעלמו מן השיר.